AIŠKINAMASIS RAŠTAS

Dėl Molėtų rajono savivaldybės tarybos 2020 m. sausio 30 d. sprendimo Nr. B1-7 „Dėl pavedimo UAB „Molėtų švara“ atlikti Molėtų rajono savivaldybės komunalinių atliekų tvarkymo sistemos organizavimo funkcijas“ pakeitimo

**1. Parengto tarybos sprendimo projekto tikslai ir uždaviniai**

Sprendimo tikslas užtikrinti nepertraukiamą Molėtų rajono komunalinių atliekų tvarkymo sistemos organizavimo paslaugų teikimą.

Siekiant užtikrinti savivaldybės savarankiškųjų funkcijų vykdymą ir nepertraukiamą paslaugų teikimą, teikiamas 2020 m. sausio 30 d. Molėtų rajono savivaldybės tarybos sprendimo pakeitimo projektas dėl komunalinių atliekų tvarkymo sistemos organizavimo tarifo už šių funkcijų vykdymą nustatymo ir tarifo galiojimo laikotarpio.

Atliekų tvarkymo sistemos administravimo mokesčio dydžio skaičiavimas 2021 metams:

|  |  |  |  |  |  |  |
| --- | --- | --- | --- | --- | --- | --- |
|  | Eil. Nr. | Rodiklio pavadinimas | 2018 metai | 2019 metai | 2020 metai | Planuojama 2021 metams |
|  | 1. | Reikalinga administravimo pajamų suma (sąnaudos) | 111399,15 | 95214,78 | 90734,00 | 87884,00 |
|  | 2. | Priskaičiuota faktiškai (*2020 metams - planuojama*) įmokų iš atliekų turėtojų | 444 517 | 487 591 | 489830,00 | 490000,00 |
|  | 3. | Administravimo tarifas % nuo priskaičiuotų įmokų | 19 | 19 | 19 | 18 |
|  | 4. | Priskaičiuojama administravimo pajamų | 84 458,00 | 92 642,00 | 93068,00 | 88200,00 |
|  | 5. | Administravimo veiklos faktinis finansinis rezultatas | -26 941,15 | -2 572,78 | 2334,00 | 316,00 |
|  | 6. | Surinktas ir išvežtas komunalinių atliekų kiekis iš viso: | 4 337,58 | 4 313,63 | 4528,79 | 4425,00 |
|  |  | *tame skaičiuje* |  |  |  |  |
|  | 6.1. | iš mišrių atliekų konteinerių | 3 628,68 | 3 494,26 | 3683,62 | 3600,00 |
|  | 6.2. | iš rūšiuotų atliekų konteinerių | 708,90 | 819,37 | 845,17 | 825,00 |
|  | 7. | Sutarčių skaičius metų pabaigoje | 9 780 | (+1065) 10845 | (+170) 11015 | (+200) 11215 |
|  |  |  |  |  |  |  |

Siūlomas tvirtinti 18 proc. administravimo tarifas nuo priskaičiuotų įmokų. Tarifo galiojimo terminas numatomas iki 2023 m. gruodžio 31 d.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 31 punktas

Lietuvos Respublikos atliekų tvarkymo įstatymo 2 straipsnio 44 dalis, 30 straipsnio 2, 3 dalis

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės: priimtas sprendimas sudarys galimybę Savivaldybei nepertraukiamai, kokybiškai teikti Molėtų rajono komunalinių atliekų tvarkymo sistemos organizavimo paslaugas.

Neigiamų pasekmių nenumatoma.

**4. Priemonės sprendimui įgyvendinti**

Teisės aktų ir tarybos sprendimo vykdymas.

**5. Lėšų poreikis ir jų šaltiniai**

Lėšų poreikio nėra.

**6. Vykdytojai, įvykdymo terminai**

Molėtų rajono savivaldybės administracija, UAB „Molėtų švara“. 2021-2023 metai